**Z A K LJ U Č C I**

sa 6. sjednice Upravnog vijeća održane 20.10.2021. godine s početkom u 17,30 sati

u prostorijama centralnog objekta u Perkovčevoj 88/1 u Samoboru

NAZOČNE: Tatijana Lenart –predsjednica, predstavnik Osnivača

 Mia Roščak – predstavnik Osnivača

 Maja Dadić Žeravica – predstavnik roditelja

 Ksenija Štibohar – predstavnik Vrtića

Ostale nazočne: Milana Zorić-Šabić – tajnik

 Vesna Klasić – voditelj računovodstva

Ispričale se: Anamarija Hohla – predstavnik Osnivača

 Sandra Ivnuš - ravnateljica

 Tatijana Lenart, predsjednica Upravnog vijeća otvara sjednicu, pozdravlja nazočne, te predlaže dnevni red

**DNEVNI RED:**

 1. Verifikacija zapisnika sa 4. i 5. sjednice Upravnog vijeća

 2. Izvješće ravnateljice o radu vrtića i provođenju odluka UV između sjednica

 3. Radni odnosi – donošenje odluke o izboru kandidata po raspisanim natječajima

 - odgojitelj na određeno puno radno vrijeme, do povratka odsutnog radnika, 1

 izvršitelj

 - pomoćni radnik za njegu, skrb i pratnju djece (asistent djetetu sa TUR) na

 određeno, nepuno radno vrijeme, do 30.6.2022. – 1 izvršitelj

 4. Donošenje prijedloga Financijskog plana za 2022. godinu i projekcije 2023. i 2024.

 Dječjeg vrtića Grigor Vitez, Samobor

 5. Razno

Nakon što je dnevni red jednoglasno prihvaćen, prelazi se na rad po istom.

**Točka 1.**

Konstatira se da su sa Zapisnikom sa 4. i 5. (elektronske) sjednice upoznati članovi Upravnog vijeća, te budući nema primjedbi isti se verificiraju.

**Točka 2.**

Tajnica je pročitala izvješće ravnateljice o radu ustanove između dvije sjednice.

Planirane aktivnosti pedagoškog rada odrađene su prema kalendaru za kraj rujna i listopad 2021.godine.

* 4.10. 2021. je započelo je provođenje odgojno obrazovnog rada u novoizgrađenom područnom objektu u Pavučnjaku, u kojem će prema zadnjim upisnim listama boraviti ukupno 36-ero djece, od toga 20 u mlađoj mješovitoj skupini te 16 u starijoj mješovitoj skupini.
* 8.10.2021. u prisustvu gradonačelnice, zamjenika gradonačelnice te ostalih uvaženih gostiju upriličeno je svečano otvaranje objekta u čijem su programu sudjelovali i polaznici područne O.Š. Mihael Šilobod iz Pavučnjaka te su svojim glazbenim točkama zaželjeli svima dobrodošlicu. Uzvanici su imali priliku obići cijeli object, koji je u potpunosti opremljen spravama na vanjskom igralištu, te dječjim garniturama na terasama soba dnevnih boravaka kao i garderobnim te ugrađenim ormarima na hodniku, koji još za zadnjeg obilaska nisu bili postavljeni.
* U međuvremenu su započeli i svi kraći programi udruga kojima se iznajmljuje prostor dvorana (objekti GRIGOR, ANTUNTUN,PREPELICA), dvorana u centralnom vrtiću stavljena je u funkciju nakon višetjednog čišćenja i slaganja opreme iz kuhinje koja je unutra bila spremljena za vrijeme rekonstrukcije tijekom 3 mj.
* Vezano za Covid-izvješće koje smo dužni svaki dan e-mailom slati u Stožer cilivne zaštite grada Samobora, trenutno imamo dvije skupine ( ukupno 41 dijete) u samoizolaciji, u objektima GRIGOR I MASLAČAK, 1 dijete te jednog asistenta oboljelog od Covid-19. Ukupno imamo 5-ero djelatnika u samoizolaciji. Boravak ostatka djece iz tih skupina, a koja ne podliježu samoizolacijama pokrivaju odgojitelji koji su preboljeli Covid, te koji su primili dvije doze cjepiva.
* 6.10.2021. u centralnom objektu Grigor održan je zajednički sastanak odgojiteljica i domara u svrhu dogovora oko zajedničkog uređenja vanjskog prostora igrališta. Razgovaralo se o tehničkim mogućnostima izvođenja prijedloga odgojitelja, o osmišljavanju sprava od automobilskih guma s obzirom na konfiguraciju samog dvorišta. Budući smo ovo ljeto postavili nove stazice za mala prevozna sredstva

( bicikli, romobili,tricikli) kolegice predlažu izradu drvenih putokaza, nabavu novih koševa i klupica za park, te postavljanju drvenih poligona prema predlošku, koje bi izradio domar.

* Dogovorene su kazališne predstave za mjesec studeni i prosinac, jedna od strane kazališta “Dječja čarobna scena” iz Zagreba te druga od amaterskog lutkarskog kazališta iz “Lutonjica Toporko” iz Samobora. Dogovoreno je, prema epidemiloškim mjerama da u svakom terminu predstave ukupno u dvorani borave samo dvije skupine i to one koje su zajedno na spajanju u dežurstvima, kako bi spriječili okupljanje većeg broja djece u zatvorenom prostoru. Također je obavezno da izvođači predstave imaju Covid potvrdu.

**Točka 3.**

**Z a k lj u č a k**

**Donosi se odluka o izboru odgojitelja na određeno puno radno vrijeme**

**MAJA KRULJAC**

**do povratka odsutne radnice.**

**Kandidatkinja u potpunosti ispunjava sve uvjete tražene u natječaju.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Z a k lj u č a k**

**Donosi se odluka o izboru ŽELJKE ARAČIĆ na radno mjesto**

**pomoćnog radnika za njegu, skrb i pratnju djece /pomagač djetetu s teškoćom u razvoju, na određeno, puno radno vrijeme, najdulje do 30.6.2022.**

**Kandidatkinja u potpunosti ispunjava sve uvjete tražene u natječaju.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Točka 4.**

Voditeljica računovodstva Vesna Klasić detaljno je obrazložila prijedlog Financijskog plana za 2022.godinu s projekcijama za 2023. i 2024. godinu. Jednoglasno je donesen

 **Z a k lj u č a k**

**Donosi se prijedlog Financijskog plana za 2022. godinu**

**s projekcijama za 2023. i 2024.godinu.(u prilogu)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Točka 5.**

Pod točkom razno:

* Klub cestovnog i planinskog trčanja nam se obratio s molbom za zakup prostora dvorane u područnom objektu u Kovačićevoj 4 od 17.11.2021. Koristili bi jedan termin tjedno (srijedom) u vremenu od 20 – 21,30 sati.

Jednoglasno se donosi

 **Z a k lj u č a k**

**Daje se u zakup prostor dvorane u područnom objektu u Kovačićevoj 4 Klubu cestovnog i planinskog trčanja Samobor.**

**Cijena zakupa utvrđuje se u iznosu od 70,00 kn po satu korištenja dvorane**.

* Tajnica je upoznala prisutne da je natječaj za ravnatelja DV Grigor Vitez objavljen, shodno Zakonu i Statutu u Narodnim novinama, ta na mrežnim stranicama Vrtića 20.10.2021. Molbe se primaju do 28.10.2021., odnosno do 2.11.2021.pristigle putem pošte. Shodno tome dogovorena je sljedeća sjednica Upravnog vijeća za 3.11.2021.
* članovi Upravnog vijeća su upoznati s potrebom traženja suglasnosti za zapošljavanje pomagača djetetu s teškoćama u razvoju. Dijete je polaznik Vrtića od prošle godine. Tijekom boravka u vrtiću kod djeteta su uočena odstupanja u razvoju, te su roditelji upućeni na procjenu u vanjsku ustanovu, gdje su dobili Rješenje. Shodno svemu navedenom, Osnivaču će biti upućen zahtjev za izdavanje suglasnosti za zapošljavanje pomagača djetetu s TUR, na određeno nepuno radno vrijeme (20 sati tjedno), najdulje do 30.6.2022.

Završeno u 20,45 sati

Zapisnik vodila

Milana Zorić-Šabić Predsjednica Upravnog vijeća

 Tatijana Lenart

Samobor, 20.10.2021.

KLASA: 003-06/21-01/11

URBROJ: 238/27/71/02-21-1